recursal/SuperWikiNEXT-32B huggingface dataset:
**לוטי דוטי מיני** (באנגלית: **Lottie Dottie Mini**) היא סדרת טלוויזיה לילדים המשודרת בערוץ לולי החל משנת 2017.

רקע לסדרה
---------

פרויקט לוטי דוטי (ששמו במקור "גלינה פיטג'יניה" בפורטוגזית) החל את דרכו מיוטיוב בשנת 2006, כאשר ג'וליאנו פראדו ומרקוס לופוריני התחילו לעלות לאתר סרטוני הנפשה קצרים. הקליפים נחלו הצלחה מסחררת ברחבי העולם, עד שחלקם הוכנסו לפרקים ומופיעים במהלך הסדרה.

עלילת הסדרה
-----------

לוטי דוטי היא סדרה שמלאה בסיפורים, פעילויות ומשחקים חינוכיים. הפרקים מורכבים מקטעים קצרים, חלקם לימודיים וחלקם סיפוריים. בכל פרק ישנה "ביצת הפתעה" בה חבוי דבר מה שלצורך זיהויו מוצגים רמזים, במטרה ללמד את הילדים אות ומילה חדשה.

דמויות הסדרה הן לוטי דוטי התרנגולת וחבריה, אפרוח צהוב ותרנגול סגול, המשחקים יחד. מטרתם למשוך את תשומת לבם של ילדים עד גיל ארבע.

הפרקים
------

| מספר פרק | שם הפרק |
| --- | --- |
| 1 | יום בחוף הים |
| 2 | הב הב, ציף ציף |
| 3 | מסיבת כדורים פורחים |
| 4 | תצפית הציפורים |
| 5 | יום צבעוני |
| 6 | האמבטיה של אפרוחון צהוב |
| 7 | ספרייה עם שלוש קומות |
| 8 | המון צבעים |
| 9 | כוכב לכת סגול |
| 10 | זמן לישון |
| 11 | תרנגול השלג |
| 12 | קופסאות מפתיעות |
| 13 | שייט בסירה |
| 14 | לכבות, להדליק, לכבות |
| 15 | מפעל הצעצועים |
| 16 | תחרות הפרצוף המצחיק |
| 17 | מנצנץ כוכב קטן |
| 18 | נועה מצחיקה |
| 19 | מכונת השכפולים |
| 20 | מסיבת ריקודים |
| 21 | מתנה ליום האהבה |
| 22 | התחזית - סופה |
| 23 | מגלשה גבוהה מאוד |
| 24 | זכוכית המגדלת של אפרוחון צהוב |
| 25 | אל תוך האמנות |
| 26 | מגדל הקוביות |

קישורים חיצוניים
----------------

* פרקי לוטי דוטי מיני באתר ערוץ לולי
**ליאת אחירון-איידלמן** (נולדה ב-14 במאי 1974) היא זמרת, שחקנית, מדבבת ומנחה ישראלית.

ביוגרפיה
--------

אחירון נולדה וגדלה ברמת גן כבת בכורה מבין שלושה ילדים לזוג הורים שהיו קצינים בצבא קבע.

את תחילת דרכה כזמרת ושחקנית עשתה בשנים 1990–1991 בלהקת צעירי תל אביב והשתתפה במסגרת השתתפותה בלהקה בסדרה "לא כולל שירות".

היא התגייסה ללהקה הצבאית של חיל החינוך והנוער, שנקראה אז "להקת חינוך מיוחד", והתפרסמה כאחת מארבעת מבצעי השיר "חורף 73".

לאחר שחרורה מצה"ל, הנחתה את התוכנית "זאפ לראשון" בערוץ הראשון. לאחר מכן, הצטרפה לצוות מנחי ערוץ הילדים ב-1998, ממנו פרשה ב-2005. במקביל לעבודתה בטלוויזיה גם החלה ללמוד שיאצו ולהשתתף בטיולי אקסטרים.

במהלך השנים השתתפה במחזות זמר רבים ביניהם "קטנטנות", "מלך סיאם", "עלי באבא וארבעים השודדים", "יוסף וכתונת הפסים המשגעת" ו"הלב". 

היא השתתפה בפסטיגל בשנים 1998, 1999 ו-2001, ובקלטות וסרטי הילדים "דגדוגים", "מועדון גן הרקדנים", "דוד פומפה", "הכבש השישה עשר", "כובע קסמים" ו"ורק אני לא". בנוסף, שרה בקלטת הילדים "בוא אלי פרפר נחמד".

אחירון דיבבה דמויות במספר סדרות וסרטים, ביניהם "טים גלאקסי", "דן מדען", "כלבים בחלל", "על מה ולמה", "המופע המוזיקלי של ג'ק" ו"מגפי המשאלות של ווילי". כמו כן שרה את שיר הפתיחה של הסדרה "בן 10", לצד אסף אבידן.

בשנת 2003 ראה אור ספרה "דניאלה, פתיתים וצמה" בהוצאת כתר.

בשנת 2016 יצא לאור אלבומה הראשון שנקרא "פיסות", ובו מכלול שירים בביצועה אותם היא כתבה והלחינה.

לאחר שנים של הפסקה מעולם המשחק, בשנת 2023 החלה לשחק בסדרה "דרימארס".

חיים אישיים
-----------

אחירון נשואה לדן איידלמן ואם לארבעה ילדים. מתגוררת בקיבוץ מצר.

דוגלת באורח חיים טבעי, ובין היתר מייצרת בעצמה סבונים ומוצרי טיפוח טבעיים לשימוש משפחתה.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **ליאת אחירון** |

* ליאת אחירון, ברשת החברתית אינסטגרם
* ליאת אחירון, במיזם "אישים" לתיעוד היצירה הישראלית
* ליאת אחירון, במסד הנתונים הקולנועיים IMDb (באנגלית)
* ליאת אחירון, באתר שירונט
* ליאת אחירון, דף שער בספרייה הלאומית
* ליאת אחירון, באתר MOOMA (בארכיון האינטרנט)
* ליאת אחירון, בלקסיקון הספרות העברית החדשה
* מידע על ליאת אחירון בקטלוג "מרחב" של הספרייה הלאומית
* ליאת אחירון, ב"לקסיקון הספרות העברית החדשה"
* מור אסאל, "את שלושת הקטנים ילדתי בבית. שניים בסלון ואחד בחדר השינה", באתר ynet, 16 ביוני 2016
* בר זגה, ליאת אחירון: "כולם היו כוכבים אז חוץ ממני", במדור "פנאי פלוס" באתר ynet‏, 12 באפריל 2020

הערות שוליים
------------

1. ↑  *פלאשבק עם ליאת אחירון*, נבדק ב-2023-12-04
2. ↑  *מרגישות יופי - 28.7.23 -ליאת אחירון*, נבדק ב-2023-12-04

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007450711505171
* VIAF: 16148874565249621310
* WorldCat: viaf-16148874565249621310

 |
**קו הסקופים** או **חדשות הסקופים** הוא קו מידע קולי טלפוני (המכונה לפעמים קו נייעס) המהווה ערוץ תקשורת אלטרנטיבי בציבור החרדי. במערכת מועסקים כ-25 כתבים.

רקע
---

בזרמים החרדיים המרכזיים לא מקובלת צפייה בערוצי התקשורת או האזנה לערוצי הרדיו הכלליים, בשל התנגדות הרבנים. ההתנגדות היא בעיקר לערוצים שאינם חרדיים. אך ישנה התנגדות גם לכל ערוצי הרדיו החרדיים כדוגמת קול ברמה או קול חי. ההתנגדות לערוצי הטלוויזיה חריפה יותר אך כמעט לא רלוונטית משום שרוב החרדים לא מחזיקים במכשיר טלוויזיה.
לאלה שאינם מאזינים לשום ערוץ תקשורת קונבנציונלית ובמיוחד לצעירים שאין להם כלל גישה לערוצים כאלו עקב האיסור על שמיעת רדיו בישיבות חרדיות רבות , נוצרה צורה חדשה לצריכת חדשות באמצעות הטלפון במה שמכונה קווי נייעס שם מובאות רק חדשות 'חרדיות' או חדשות כלליות המצונזרות לציבור החרדי.
אחד הקוים הדומיננטיים הוא 'קו הסקופים'.

מאפיינים
--------

קו הסקופים הוא קו חדשות המעדכן בחדשות בכל משך היום מ־7:30 בבוקר ועד חצות. העדכונים דומים באופיים לעדכוני החדשות השוטפים באפליקציות החדשות השונות.
בנוסף לדיווחי הכתבים השונים מצוטטים גם חדשות מערוצי תקשורת מובילים כגון ynet, ערוץ 12, רשת ב וכדומה. הדיווחים האלו מלווים בנתינת קרדיט למקור הדיווח. בנוסף לדיווחים השוטפים, מובאים – בשעות קבועות בדרך כלל – מקבצי חדשות מרוכזים, חלקם בנושאים ספציפיים כגון אירועים דתיים וכדומה.
לקו כעשרים כתבים קבועים בנוסף לפרשנים המתארחים בקו מפעם לפעם. את הקו מנהל יענקי קצבורג. והעורך הוא נתן משי המשתייך לחסידות ברסלב ועורך את הקו מיום הקמתו. המגיש בבוקר, בימי שלישי וחמישי בערב הוא העיתונאי חיים דרדק. המגיש במוצאי שבת ובחלק מימות השבוע הוא אפי לרנר. 

### פאנלים

מדי יום חול מתקיימים שני 'פאנלים' קבועים בני כחצי שעה המארחים פרשנים קבועים או מתחלפים. האחד – 'בין הסדרים' שמו, הוא פאנל המתמקד בנושאים פנים־חרדיים או בעלי זיקה אליהם. הפרשנים הם בדרך כלל אלי ביתאן, משה וייסברג וחיים פרידלנדר שהוא גם המגיש. הפאנל שני – 'מועצת הפרשנים' נוגע יותר בנושאים אקטואליים ובעיקר בפוליטיקה, שם מתארחים פרשנים שונים כגון זאב אלפרוביץ ('מרכז העניינים'), ישראל כהן, אלי ביתאן, רפי פרלשטיין, חיים פרידלנדר דוב אייכלר, נתן משי ועוד.

### מהדורת חצות

בכל לילה מתקיימת המהדורה המרכזית – 'מהדורת חצות', בה מובאים ראיונות עם מגוון מרואיינים החל מפוליטיקאים ואנשי ציבור ועד רבנים וכדומה בנושאים שעל סדר היום. מי שעורך את המהדורה הוא העיתונאי דודי בן חמו. בנוסף מראיינים במהדורה גם אחד מהפרשנים הקבועים – יעקב ריבלין או איתי גדסי. המראיין הוא נתן משי – העורך הראשי של הקו.

התנגדות
-------

ועדת הרבנים לענייני תקשורת, הגוף המשמש כמפקח מטעם חלק מהרבנים על 'טוהר' התקשורת, מנהלת מאבק בקו הסקופים ובקווי הנייעס בכלל וחוסמת את הגישה הטלפונית אליהם מהקווים הכשרים כשמנגד הקווים מחדשים את מספרי הגישה אליהם מפעם לפעם.

ראו גם
------

* קווי נייעס
* ועדת הרבנים לענייני תקשורת

קישורים חיצוניים
----------------

* 'חדשות הסקופים' ב־youtube

הערות שוליים
------------

1. ↑  עמוד הטוויטר של הסקופים
2. ↑  רפי פרלשטיין, הכי חם במגזר: כלי התקשורת המחתרתי שסוחף את החרדים, באתר mynet‏ חדרה, 23 באוקטובר 2018
3. ↑  יוני קדם, מקלידים, משדרים ומשפיעים: כלי התקשורת האלטרנטיביים, באתר ביזנעס, ‏06.01.2019
הרב **גד מימון רווח** (נולד ב-13 במרץ 1980, כה' אדר התש"מ) הוא רב המועצה המקומית מצפה רמון, רב המועצה המקומית נאות חובב ורב קהילה בבאר שבע.

ביוגרפיה
--------

הרב רווח נולד בשנת 1980 (התש"מ) בבאר שבע. הוא למד בישיבה התיכונית 'בני עקיבא-אהל שלמה' בעיר, ולאחר מכן כשנה בישיבת ההסדר קרני שומרון, שם למד אצל הרב יצחק הלוי. לאחר מכן התגייס לצה"ל דרך מסלול ההסדר. לאחר שירותו בצבא עבר ללמוד בכולל בית מוריה למשך כ-10 שנים. בגיל 28 קיבל הסמכה לרבנות עיר.

בשנת 2014 מונה לכהן כרב קהילת 'משכן שמעון- בית יוכבד בעיר באר שבע. בהמשך החל לכהן כרב התתמ"ד 'עץ חיים' בעיר וכמו כן פתח את המסלול התורני בישיבת אמי"ת בעיר ועומד בראשו. בשנת 2016 החל לכהן כרבה של המועצה המקומית נאות חובב.

משנת 2020 מכהן כמשיב בהלכה לקופת חולים כללית באר שבע וכן גם רב ארגון איחוד הצלה סניף באר שבע.

באלול תשפ"ב הקים כולל אברכים בו מקיימים מבחני רבנות ודיינות. 

בספטמבר 2022 נבחר פה אחד לכהן לתפקיד רבה של המועצה המקומית מצפה רמון לאחר שקיבל 12 קולות מתוך 12 הבוחרים.

קישורים חיצוניים
----------------

* סרטונים בערוץ של גד רווח, באתר יוטיוב
* הרב גד רווח, בין אוסר למתיר, ישיבת מרכז הרב, ז' כסלו תשפ"ב

הערות שוליים
------------

1. ↑  הוראות נסיעה לבית כנסת משכן שמעון, הרב פרנק, באר שבע, באתר Waze
2. ↑  פרוטוקול ישיבת מליאת המועצה7/20101מיום30.01.2017
3. ↑  דביר עמר, הרב גדי רווח נבחר לרב מועצת מצפה רמון, באתר ערוץ 7, 4 בספטמבר 2022
**אסף אפשטיין** (נולד ב-1 באוגוסט 1978) הוא כותב, מפיק ובמאי קולנוע ישראל.

ביוגרפיה
--------

אסף אפשטיין נולד בישראל ב-1 באוגוסט 1978 ללאה וחנן אפשטיין. הוא אחיהן הבכור של אפרת ורוני אפשטיין.

כשהיה ילד עברה המשפחה להתגורר בפורט וורת' שבמדינת טקסס בארצות הברית שם למד בבית ספר יהודי פרטי. לאחר מכן חזרה המשפחה להתגורר במודיעין שם למד בחטיבת הביניים.

ב-1995, עברה שוב המשפחה להתגורר בארצות הברית והתיישבה בדאלאס שם למד אפשטיין בתיכון ג'יי ג'יי פירס בריצ'רדסון.

בשנות העשרים המוקדמות שלו, עזב אפשטיין את משפחתו בארצות הברית וחזר להתגורר בגפו בישראל כדי להתגיס לצה"ל שם שירת בחיל האוויר.

בשנות האלפיים המוקדמות החל אפשטיין בלימודי קולנוע באוניברסיטת תל אביב.

קריירה
------

לאחר סיום לימודיו, עבד אפשטיין בהפקת סרטוני תדמית עבור חברות.

ב-2008, לקח חלק בהפקת שני סרטים ישראלים; האחד, *המלחמה השניה*, דרמה המתרחשת בתל אביב במהלך מלחמת לבנון השנייה, ו-*יאפאווייה*, סרט דוקומנטרי אודות הרכב ההיפ-הופ, *סיסטם עלי*.

ב-2010, הפיק אפשטיין את *דעיכתה של אמא*, אודות היחסים המורכבים בין אם לבנה.

ב-2011, החל אפשטיין בהפקת סרטו עטור השבחים, *שניצל*, שאותו כתב, הפיק וביים. *שניצל* מספר את סיפורו של נער מתבגר ועל המפגש שלו עם חוצן בדמות שניצל. בראיון, העיר אפשטיין שסרטו *שניצל* הושפע מהסרט אי.טי. - חבר מכוכב אחר של סטיבן ספילברג, חוויותיו כ-"ילד מוזר אשר אינו חש בנוח בתוך עצמו" וטיול בית ספר שם קיבלו הוא וחבריו שניצלים לארוחת צהריים.

ביולי 2014, הפיץ את "שניצל" אשר קצר מספר רב של פרסים בפסטיבלי קולנוע ברחבי העולם לרבות "פרס הסרט הבינלאומי הטוב ביותר" בפסטיבל הקולנוע בדרום קרוליינה, "סרט המדע בדיוני הטוב ביותר" בפסטיבל הייארט, ו"סרט ההתבגרות הטוב ביותר" בפסטיבל הסרטים במנהטן ב-2015. מאוחר יותר באותה שנה זכה אפשטיין ב"פרס המפיק הטוב ביותר של סרט זר" בפסטיבל הסרטים הבינלאומי במדריד.

פילמוגרפיה
----------

| שנה | שם | הערות |
| --- | --- | --- |
| 2008 | המלחמה השנייה | *טכנאי* |
| 2008 | יאפאווייה | *מפעיל מצלמה* |
| 2010 | דעיכתה של אמא | *מפיק* |
| 2014 | שניצל | *במאי, תסריטאי, מפיק* |
|

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אסף אפשטיין** |

* אתר האינטרנט הרשמי של אסף אפשטיין
* אסף אפשטיין, ברשת החברתית פייסבוק

* אסף אפשטיין, ברשת החברתית אקס (טוויטר)

* אסף אפשטיין, במיזם "אישים" לתיעוד היצירה הישראלית

* אסף אפשטיין, במסד הנתונים הקולנועיים IMDb (באנגלית)

* אסף אפשטיין, במסד הנתונים הקולנועיים KinoPoisk (ברוסית)

* The 10th Annual Macon Film Festival underway, איליין רקלי, WMGT-TV, 17 ביול 2015, אוחזר 24 באוקטובר 2016
* פודקאסט עם אסף אפשטיין מפסטיבל הסרטים הבינלאומי במדריד
* ריאיון עם אסף אפשטיין ל-VOD Indie באתר וימאו

הערות שוליים
------------

1. ↑  ריאיון עם אסף אפשטיין עבור VOD Indie באתר וימאו
2. ↑  Hyart Film Festival this weekend in Lovell, קרלי ווס, 18 ביוני 2015, Lovell Chronicle, אוחזר 24 באוקטובר 2016
3. ↑  Manhattan Film Festival (2015 Award Winners), אוחזר 24 באוקטובר 2016
4. ↑  Madrid International Film Festival (Best Producer of a Foreign Language Film 2015), פסטיבל הסרטים הבינלאומי במדריד, אוחזר 24 באוקטובר 2016
**אסתי ירושלמי** (נולדה בשנת 1967) היא שחקנית קולנוע וטלוויזיה ומטפלת אלטרנטיבית ישראלית.

ביוגרפיה
--------

ירושלמי נולדה בטהראן, בירת איראן. בילדותה למדה בבית ספר מוסלמי עד כיתה ג' ובמהלך המהפכה החומייניסטית אף התגוררה בסמיכות לאוניברסיטת טהראן, שבה החלה המהפכה. ירושלמי עלתה לישראל ב-1981 כשהייתה בת 14, ועברה מיד ללמוד בפנימיית הדסים. לאחר שירותה הצבאי למדה משחק בבית הספר למשחק בית צבי.

במהלך שנות ה-90 ירושלמי השתתפה בסדרות הטלוויזיה הישראליות "עניין של זמן", "מרחב ירקון", "זינזאנה", "שלווה", ו"פלורנטין" והשתתפה גם בתפקיד אורח בסדרה "הפוך". כמו כן במהלך עשור זה השתתפה גם במספר סרטי קולנוע וסרטי טלוויזיה – תפקידה הקולנועי הראשון היה בסרט הטלוויזיה "נקודת תצפית". (1990) לאחר מכן היא השתתפה בסרט הקולנוע "רשימת שינדלר" (1993), בסרט הקולנוע "שחור" (1994), בסרט הטלוויזיה "הבחור של שולי" (1997), ובסרט הטלוויזיה "שלום לבן דודי" (2000).

בתחילת העשור הראשון של המאה ה-21 ירושלמי לקחה פסק זמן מקריירת המשחק לטובת קריירה בתור מדריכה להתפתחות אישית על פי שיטת גרינברג.

בשנת 2004 השתתפה ירושלמי בסדרת הדרמה "אשליות" ששודרה בערוץ 2. בשנת 2009 שיחקה ירושלמי בסדרה "תיבת נח", והשתתפה בתפקיד אורח בסדרה "גירושים נפלאים". בשנת 2010 השתתפה בסרט המדריך למהפכה. בשנת 2012 השתתפה בסרט הקולנוע הישראלי "מעשייה אורבנית". באותה שנה שבה ירושלמי לגלם את דמותה של גלי בסדרת הספין אוף "עניין של זמן". השתתפה בתפקיד הראשי בסרט הקולנוע של חנה אזולאי-הספרי משנת 2013, "אנשים כתומים".

בשנת 2020 השתתפה בסדרה "טהרן" בתפקיד ארזו.

חיים פרטיים
-----------

ניהלה בעבר מערכת יחסים עם הזמר ירמי קפלן. קפלן כתב עליה את השירים "אסתי" ו"מודדת".

ירושלמי הייתה נשואה במשך שנתיים. במסגרת נישואים אלו נולד לה בנה היחיד.

פילמוגרפיה חלקית
----------------

|  |  |
| --- | --- |
| סרטי קולנוע
* רשימת שינדלר (1993)
* שחור (1994)
* מעשייה אורבנית (2012)
* אנשים כתומים (2013)
 | סדרות וסרטי טלוויזיה
* עניין של זמן (1992 - 1996)
* Sweating Bullets‏ (1993)
* הפוך (1996)
* הבחור של שולי (1997)
* מרחב ירקון (1997)
* זינזאנה (1999)
* שלום לבן דודי (2000)
* פלורנטין (1999 - 2000)
* אשליות (2004)
* שלווה (2004)
* גירושים נפלאים (2009)
* המדריך למהפכה (2010)
* תיבת נח (2009 - 2010)
* עניין של זמן (ספין-אוף) (2012)
* טהרן (2020)
 |

קישורים חיצוניים
----------------

* אסתי ירושלמי, במיזם "אישים" לתיעוד היצירה הישראלית
* אסתי ירושלמי, במסד הנתונים הקולנועיים IMDb (באנגלית)
* אסתי ירושלמי, באתר "אידיבי", מאגר הידע העברי לקולנוע ישראלי ועולמי
* אסתי ירושלמי, מדף הספרים של אסתי ירושלמי, באתר nrg‏, 3 ביוני 2008
* רועי בהריר, "אתה צריך להבין משהו: אני בחורה דפוקה", באתר nrg‏, 4 באוגוסט 2012
* ראיון מצולם עם אסתי ירושלמי בתוכנית "העולם הבוקר" - פורסם בערוץ היוטיוב של רשת ב-5 באוגוסט 2012
* רן בוקר, ראיון - אסתי ירושלמי: "עירום הוא סוג של חופש", באתר ynet, 6 במרץ 2013

הערות שוליים
------------

1. 1 2  אסתי ירושלמי, מדף הספרים של אסתי ירושלמי, באתר nrg‏, 3 ביוני 2008
2. 1 2 3 4 5  רועי בהריר, "אתה צריך להבין משהו: אני בחורה דפוקה", באתר nrg‏, 4 באוגוסט 2012
3. ↑  ynet, הו, אילנה, באתר ynet, 2 באוגוסט 2001

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008637766305171
* VIAF: 185159337556013150008
* WorldCat (עם VIAF): 185159337556013150008

 |
**בוני גייל פרנקלין** (באנגלית: **Bonnie Gail Franklin**;‏ 6 בינואר 1944 – 1 במרץ 2013) הייתה שחקנית קולנוע, טלוויזיה ותיאטרון יהודייה-אמריקאית. מועמדת 2 פרסי גלובוס הזהב ופרס אמי על תפקידה בסדרה הקומית "כל יום מחדש" (אנ').

ביוגרפיה
--------

פרנקלין ילידת בסנטה מוניקה, קליפורניה הייתה בתם של זוג המהגרים היהודים קלייר, שהיגרה מרומניה וסמואל בנג'מין פרנקלין, בנקאי שהיגר מרוסיה והיה ממקימי הארגון היהודי החברתי "בני ברית". פרנקלין למדה ב"מכללת סמית" שבמסצ'וסטס, שם התנסתה לראשונה במשחק והייתה בוגרת "אוניברסיטת קליפורניה בלוס אנג'לס" עם תואר באנגלית.

קריירה
------

ב-1956 הופיעה לראשונה התפקיד קטן בסרט "הנאשם" בבימויו של אלפרד היצ'קוק.
השתתפה כשחקנית בהופעות משנה בטלוויזיה ובתיאטרון. בשנת 1970 הופיעה לראשונה בברודוויי במחזמר "Applause" והייתה מועמדת לפרס טוני על משחקה.
את זמן התהילה שלה קיבלה פרנקלין בשנות ה-70 וה-80 בזכות התפקיד הראשי שלה קומדיית המצבים "כל יום מחדש" בהפקתו של המפיק והתסריטאי הבולט נורמן ליר. פרנקלין הופיעה במשך 9 עונות הסדרה בתפקיד האם הגרושה אן רומנו העוברת להתגורר עם שתי בנותיה הצעירות באינדיאנפוליס, היא הועמדה על משחקה בתוכנית לשני פרסי גלובוס הזהב ופרס אמי לשחקנית הטובה ביותר בסדרה קומית.

היא השתתפה בגרסה הישראלית-אמריקאית של התוכנית "רחוב סומסום" בישראל שנקראה "שלום סומסום".

בשנותיה האחרונות שיחקה באופרת הסבון "צעירים חסרי מנוח".

חיים אישיים
-----------

פרנקלין נישאה פעמיים בחייה למחזאי רונלד רוסי ולמפיק הקולנוע מרווין מיינוף. לא היו לה ילדים משלה והיא הייתה אמם החורגת של ילדיו של מיינוף מנישואיו הראשונים.

היא נפטרה ב-1 במרץ 2013 בביתה שבלוס אנג'לס מסרטן הלבלב כשהיא בת 69. היא נקברה בבית העלמין היהודי "פארק הזיכרון הר סיני" שבלוס אנג'לס.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **בוני פרנקלין** |
| ויקישיתוף תמונות ומדיה בוויקישיתוף: **בוני פרנקלין** |

* בוני פרנקלין, במסד הנתונים הקולנועיים IMDb (באנגלית)
* בוני פרנקלין, באתר AllMovie (באנגלית)
* בוני פרנקלין, במסד הנתונים הקולנועיים KinoPoisk (ברוסית)
* בוני פרנקלין, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007340008305171
* GND: 1055057099
* ISNI: 0000 0000 3414 7538
* LCCN: n97860739
* SNAC: w67z0m5b
* VIAF: 65770909
* WorldCat: lccn-n97860739

 |
מטבע מאמצע המאה ה-4 ועל אחד מצדדיו נראה ה"כי רו"
**כי רו**, הנודע גם כצלב קונסטנטינוס, כריסטוגרם או לאבּארוּם (Labarum), הוא מונוגרמה המצליבה את שתי האותיות הראשונות במילה "כריסטוֹס", או "משיח" ביוונית (Χριστός). האות כי (χ) מבוטאת ביוונית ככ' רפה, והאות רו (ρ) מבוטאת כר'. ה"כי רו" הוא אחד הסמלים הנוצריים העתיקים, ונעשה בו שימוש נרחב בכנסייה הקתולית עד ימינו.

לעיתים קרובות מטים את האות רו על מנת ליצור צלב.

מקורו של הסמל
-------------

האמונה הנוצרית גורסת, על פי דברי לקטנציוס (סופר רומי שהיה יועצו של הקיסר קונסטנטינוס), שלקונסטנטינוס נמסר בחלום, לילה לפני המלחמה, שיסמן את מגני חייליו בצלב הכי רו. וכך עשה.

גרסה אחרת מופיעה בכתבי ההיסטריון אוסביוס: במסגרת קרב גשר מילביוס (Milvius;‏ 28 באוקטובר 312), תוך כדי צעידה עם חייליו בשעת צהריים, ראה קונסטנטינוס (לבדו) בשמים גביע של צלב הנובע מאור השמש (אוסביוס לא הזכיר את המיקום המדויק, אך ברור מדבריו שהאירוע לא התרחש במחנה ברומא) נושאת את ההודעה "Ἐν τούτῳ νίκα", כלומר: "בסימן זה תנצח".

בתחילה לא הבין קונסטנטינוס את משמעותו המדויקת של הגילוי, אך באותו הלילה נגלה אליו ישו בחלום, והורה לו להשתמש בצלב זה נגד אויביו. למחרת בבוקר, הורה קונסטנטינוס לצבאו לפעול על פי חלומו, והתקין על מגיני החיילים את סימן הכי רו, ופנה לכבוש את רומא, וליטול לידיו את תואר קיסר רומי המערבית.

לאחר ניצחונו של קונסטנטינוס בקרב הגשר המילוויאני, הפך הסימן לסמלה הרשמי של האימפריה הרומית. משני צדדיה של המונוגרמה מופיעות לעיתים קרובות האותיות היווניות אלפא (α) ואומגה (ω), שהן האות הראשונה והאחרונה באלפבית היווני, סמל לאל האב ולישו, על פי הפסוק בחזון יוחנן, א',  8: "אֲנִי הָאָלֶף וְהַתָּו". ארכאולוגים מצאו מטבעות ומדליונים מתקופת שלטונו של קונסטנטינוס הגדול, ועליהם הסימן.

לקריאה נוספת
------------

* אפי זיו, **הצופן הנוצרי באמנות**, אור יהודה: כנרת, זמורה-ביתן, 2015, עמ' 362, מסת"ב 978-965-566-137-8

קישורים חיצוניים
----------------

ויקישיתוף מדיה וקבצים בנושא **כי רו** בוויקישיתוף

הערות שוליים
------------

1. ↑  רובין, זאב, **התנצרותה של אירופה**, משרד הביטחון, 1991, עמ' 107, מסת"ב 9650505466. (בעברית)
2. ↑  "Lucius Caecilius Firmianus Lactantius". *Online Catholic Encyclopedia*. New Advent.
3. ↑  Eusebius. "1.28". *Vita Constantini* (PDF). *www.documentacatholicaomnia.eu*. p. 944.
4. ↑  Eusebius, *Vita Constantini* 1.31, p. 946.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007285526705171
* BnF: cb120035147 (data)
* LCCN: sh85023207
* SUDOC: 028141806

 |
**גילברט (גיל) ג'רארד** (באנגלית: **Gil Gerard**; נולד ב-23 בינואר 1943) הוא שחקן אמריקאי הידוע בעיקר כמי שגילם את דמותו של קפטן ויליאם "באק" רוג'רס בסדרת הטלוויזיה "באק רוג'רס במאה ה-25" (אנ'), ששודרה בארצות הברית בשנים 1979–1981.

ביוגרפיה
--------

ג'רארד נולד בליטל רוק שבארקנסו. הוא הצעיר מבין שלושת בניהם של גלדיס, מרצה במכללה מקומית, ופרנק ג'רארד, איש מכירות. למד בבית הספר התיכון הקתולי לבנים בליטל רוק. במהלך נעוריו השתתף בהצגות בבית הספר, עבד לפרנסתו במרכול "קרוגר" והשתתף בפעילות בתנועת הצופים (בה הגיע לדרגה הבכירה ביותר - Eagle Scout). לאחר מכן החל ללמוד באוניברסיטת מרכז ארקנסו, אך לא השלים את לימודיו. החל לעבוד ככימאי ותוך שנים ספורות התמנה למנהל אזורי בחברת כימיקלים גדולה בבעלותו של וינת'רופ רוקפלר (מושל ארקנסו, בנו של ג'ון ד. רוקפלר, הבן). מעסיקיו אמרו לו שיקודם לתפקיד סגן נשיא החברה אם ישלים תואר שני, אך הוא העדיף להתפטר על מנת שלא לחשוף את העובדה שלא השלים את התואר הראשון.

בעקבות התפטרותו נסע ג'רארד לניו יורק, שם למד משחק בבוקר ועבד כנהג מונית בערב. אחד מנוסעיו הזמינו להיבחן לתפקיד בסרט "סיפור אהבה", שצולם באותם ימים בניו יורק. ג'רארד קיבל תפקיד קטן, והקטע בו השתתף נחתך בעריכה. אולם הייתה זו הפעם הראשונה בה זכה בקרדיט פורמלי על השתתפות בסרט קולנוע.

בשנים שלאחר מכן השתתף ג'רארד בעיקר בפרסומות טלוויזיה (כ-400 פרסומות), בין היתר כדובר חברת פורד. באמצע שנות השבעים נבחר לגלם את ד"ר אלן סטוארט באופרת הסבון "The Doctors" (הרופאים). לאחר מכן השתתף בכמה סרטים ובפרק "The Handyman" בסדרה "בית קטן בערבה". בשנת 1979 נבחר לגלם את דמותו של קפטן ויליאם "באק" רוג'רס בסדרת הטלוויזיה "באק רוג'רס במאה ה-25". תפקיד זה, אותו גילם עד לשנת 1981, הקנה לו את עיקר פרסומו. אחריו השתתף בעוד כמה סרטי קולנוע וסדרות טלוויזיה. בין היתר גילם תפקידים ראשיים בסדרות "ילד הקראטה" ו-"E.A.R.T.H. Force".

כבר בשנות השבעים החל לסבול מהשמנה. בשלב מסוים הגיע למשקל של כ-160 ק"ג, השמנת יתר חולנית אשר סיכנה את חייו. בשנת 2005 עבר ניתוח מעקף קיבה מציל חיים שבעקבותיו השיל כ-65 ק"ג ממשקלו, וסיפורו תועד ושודר בערוץ דיסקברי בריאות (Discovery Health Channel).

ג'רארד היה נשוי לשחקנית קוני סלקה (אנ') בשנים 1979–1987 ולשניים נולד בן אחד בשנת 1981. לג'רארד בת נוספת מקשר אחר.

קישורים חיצוניים
----------------

ויקישיתוף מדיה וקבצים בנושא **גיל ג'רארד** בוויקישיתוף
* אתר האינטרנט הרשמי של גיל ג'רארד

* גיל ג'רארד, במסד הנתונים הקולנועיים IMDb (באנגלית)

* גיל ג'רארד, באתר AllMovie (באנגלית)

* גיל ג'רארד, במסד הנתונים הקולנועיים KinoPoisk (ברוסית)
* אתר המעריצים הרשמי של ג'רארד (אורכב 13.05.2010 בארכיון Wayback Machine)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4952844
* BnF: cb14181032d (data)
* GND: 141292628
* ISNI: 0000 0001 1784 9105
* LCCN: no00074045
* NTA: 073609323
* VIAF: 163232657
* WorldCat: lccn-no00074045

 |
אין לבלבל עם אין לבלבל ערך זה עם הערך "ביל בויד".

**בילי בויד** (באנגלית: **Billy Boyd**; נולד ב-28 באוגוסט 1968) הוא שחקן קולנוע סקוטי. ידוע מתפקידו בתור פרגרין טוק בסרטי "שר הטבעות".

ביוגרפיה
--------

בויד נולד בגלאזגו, סקוטלנד למרי ולוויליאם בויד שמתו בילדותו. בויד גדל עם אחותו הגדולה מרגרט אצל סבתו.

בהיותו בן 16 הופיע בחברת תיאטרון מקומית בשם "תיאטרון גויילד גלאזגו". עבד ככורך ספרים במשך 7 שנים לפני שפנה לקריירת משחק. אחד הספרים שכרך בויד היה "שר הטבעות".

סיים בהצלחה את לימודיו ב"אקדמיה הסקוטית המלכותית למוזיקה ודרמה" וקיבל תואר באומנויות הדרמה. באקדמיה הופיע בהמון הצגות במה בבריטניה. קהילת השחקנים בסקוטלנד שיבחה את בויד ואף אמרו עליו ש"בויד הוא השחקן הסקוטי היחיד שלא נח לרגע".

קריירה
------

מלבד קריירה קולנועית הייתה לבויד גם קריירת תיאטרון קצרה שכללה השתתפות במחזות: "סן דייגו" ו"קרחת של שיגעון".

בויד התפרסם בעיקר בזכות משחקו בטרילוגיית סרטי "שר הטבעות" בתפקיד פרגרין טוק (פיפין), הוביט חביב וקל דעת, חברו של פרודו בגינס, שהצטרף למסעה של חבורת הטבעת.
בויד, אשר מנגן על תופים, גיטרה וגיטרה בס, כתב שיר בשם "הקצה של הלילה", אותו שר במסגרת תפקידו כפיפין בחלק השלישי של טרילוגיית שר הטבעות, "שר הטבעות: שיבת המלך".
לאחר מכן הופיע בויד לצד ראסל קרואו בדרמת המלחמה המבוססת המלחמות הנפוליאוניות "אדון ומפקד", שם גילם את דמותו של קפטן בארט בונדן.
ב-2004 שיחק בויד בסרט החמישי בסדרת סרטי האימה משחק ילדים "היורש של צ'אקי", בסרט דיבב בויד את בנם של צ'אקי וטיפאני ריי גלן/גלנדה.
בשנת 2014 הלחין וביצע את השיר "פרידה אחרונה", שיר הנושא של הסרט "ההוביט: קרב חמשת הצבאות", אשר מושמע על רקע כותרות הסיום של הסרט.

חיים אישיים
-----------

בויד חי בגלאזגו עם ארוסתו אלי מק'ינון. לזוג בן יחיד שנולד ב-2006.

חוץ מקריירת המוזיקה הפורייה שלו בויד אוהב גם לבצע גלישת גלים ואף גלש בחופי ניו זילנד במהלך צילומי "טרילוגיית שר הטבעות".

בויד מתאמן באמנויות הלחימה ג'יט קון דו ואסקרימה.

פילמוגרפיה
----------

### קולנוע

* שר הטבעות: אחוות הטבעת (2001)
* שר הטבעות: שני הצריחים (2002)
* שר הטבעות: שיבת המלך (2003)
* אדון ומפקד (2003)
* היורש של צ'אקי (2004)
* ביום בהיר (2005)
* הסקוטי המעופף (2006)
* אבן הגורל (2008)
* החצי השני (2009)
* הבלתי מובסים (2011)
* מילקשייק בחלל (2012)
* תגידי את זה לדבורים (2019)
* סרט הרעשנים (2021) - דיבוב
* *An Intrusion*‏ (2021)

### טלוויזיה

* טגארט (1996)
* מובי דיק (2011)
* זרה (2018)
* הוליווד (2020)
* סיירת האבדון (2021)
* צ'אקי (2022)
* *Washington Black*‏ (TBA)

קישורים חיצוניים
----------------

ויקישיתוף מדיה וקבצים בנושא **בילי בויד** בוויקישיתוף
* אתר האינטרנט הרשמי של בילי בויד

* בילי בויד, במסד הנתונים הקולנועיים IMDb (באנגלית)

* בילי בויד, באתר AllMovie (באנגלית)

* בילי בויד, באתר Rotten Tomatoes (באנגלית)

* בילי בויד, במסד הנתונים הקולנועיים KinoPoisk (ברוסית)

* בילי בויד, באתר MusicBrainz (באנגלית)

* בילי בויד, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007330030105171
* BIBSYS: 3087759
* BnF: cb15053661g (data)
* GND: 134144791
* ISNI: 0000 0001 1476 6400
* LCCN: no2002085117
* MusicBrainz: f1009e7c-c1b2-45e3-b3fd-711453420e3e
* NKC: xx0044863
* NLK: KAC2020L4937
* SNAC: w6d3667g
* SUDOC: 182840727
* VIAF: 85584129
* WorldCat: lccn-no2002085117

 |
**ג'ין קריין** (באנגלית: **Jeanne Elizabeth Crain**‏; 25 במאי 1925 – 14 בדצמבר 2003) הייתה שחקנית קולנוע וטלוויזיה אמריקאית.

ביוגרפיה
--------

ב-1943, בגיל 18 הופיעה לראשונה בתפקיד קטן בסרט The Gang's All Here. תפקיד יותר רציני שיחקה בסרט Home in Indiana ב-1944, לצידו של וולטר ברנן. סרט זה זכה להצלחה וביסס את הקריירה שלה.

באותה שנה שיחקה בסרט המלחמה "הניצחון המכונף" (Winged Victory) שזכה לביקורות חיוביות.

ב-1945 שיחקה בסרט המוזיקלי "יריד המדינה" (State Fair) לצידו של דנה אנדרוז עם מוזיקה של ריצ'רד רוג'רס. קטעי השירה שלה דובבו על ידי הזמרת לואן הוגאן. באותה שנה שיחקה בסרט בצבת הקנאה לצידם של ג'ין טירני וקורנל ויילד. שני הסרטים האלה קצרו הצלחה וב-1946 שיחקה בתפקיד ראשי בסרט Margie בו הפגינה את כישוריה בהחלקה על קרח.

ב-1949 שיחקה בסרטו המצליח של ג'וזף ל. מנקייביץ' "מכתב לשלוש נשים" לצידן של לינדה דרנל ואן סאות'רן. הסרט זכה בשני פרסי אוסקר.

באותה שנה הגיעה לפסגת הצלחתה בסרט "פינקי" בבימויו של איליה קאזאן. בסרט זה העוסק בתופעת הגזענות בארצות הברית היא מגלמה אחות לבנה ממוצא אפריקאי שמגיעה לדרום כדי לעזור לקהילת השחורים המדוכאים. על תפקידה זה הייתה מועמדת לפרס אוסקר לשחקנית הטובה ביותר אך הפסידה אותו לאוליביה דה הבילנד בסרט היורשת.

ב-1951 שיחקה בסרט "יומנו של רופא" (People Will Talk) לצידו של קרי גרנט.

לאורך הקריירה שלה הופיעה ב-39 סרטים ובסדרות טלוויזיה. סרטה האחרון היה Skyjacked לצידו של צ'רלטון הסטון (1972).

קישורים חיצוניים
----------------

ויקישיתוף מדיה וקבצים בנושא **ג'ין קריין** בוויקישיתוף

* ג'ין קריין, במסד הנתונים הקולנועיים IMDb (באנגלית)
* ג'ין קריין, באתר AllMovie (באנגלית)
* ג'ין קריין, באתר Rotten Tomatoes (באנגלית)
* ג'ין קריין, במסד הנתונים הקולנועיים KinoPoisk (ברוסית)
* ג'ין קריין, באתר MusicBrainz (באנגלית)
* ג'ין קריין, באתר Discogs (באנגלית)
* ג'ין קריין, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007322372205171
* BIBSYS: 99003344
* BNE: XX1147326
* BnF: cb138928146 (data)
* CANTIC: a11823689
* CiNii: DA14382277
* GND: 1020466685
* ISNI: 0000 0000 8136 0796
* LCCN: no97005842
* MusicBrainz: 7a9a8c52-667a-4884-949d-be9aeca8bc54
* NKC: xx0156255
* NTA: 110011570
* SNAC: w6s80445
* SUDOC: 076027023
* VIAF: 56795763
* WorldCat: lccn-no97005842

 |
**ג'נט סוזמן** (באנגלית: **Janet Suzman**; נולדה ב-9 בפברואר 1939) היא שחקנית יהודייה-דרום אפריקאית, שהייתה מועמדת פרס אוסקר לשחקנית הטובה ביותר ופרס גלובוס הזהב לשנת 1971 על הופעתה בסרט "ניקולאי ואלכסנדרה".

ביוגרפיה
--------

סוזמן נולדה ביוהנסבורג למשפחה יהודית, בתם של בטי ויבואן הטבק סאול סוזמן. דודתה הייתה חברת הפרלמנט הדרום אפריקאי ופעילת זכויות האדם הלן סוזמן.

סוזמן למדה אנגלית וצרפתית באוניברסיטת ויטווטרסראנד ולאחר מכן עזבה את דרום אפריקה לטובת לונדון שם למדה תיאטרון באקדמיית המוזיקה ואומנות הדרמה. היא הצטרפה במהרה ללהקה השייקספרית המלכותית ובזכות הופעותיה הדרמטיות המרשימות הפכה לאחת השחקניות הבולטות בתחום.
לאחר סיום שלטון האפרטהייד במדינתה חזרה סוזמן לדרום אפריקה וביימה מספר מחזות.

הופעתה הקולנועית הראשונה של סוזמן הייתה בדרמה הביוגרפית "ניקולאי ואלכסנדרה". עבור תפקיד הקיסרית אלכסנדרה פיודורובנה אשתו של  ניקולאי השני הועמדה סוזמן לפרס אוסקר לשחקנית הטובה ביותר, לפרס גלובוס הזהב ולפרס באפט"א.

הייתה מועמדת לפרס באפט"א לשחקנית הטובה ביותר בסדרת טלוויזיה על הופעתה בתור קלאופטרה בעיבוד הבריטי למחזה השייקספירי "אנטוניוס וקלאופטרה". ב-1976 השתתפה בסרט "מסע הארורים".

התפרסמה בנוסף בדרמה הבריטית התקופתית "חוזה השרטט" בתור בעלת האחוזה וירג'יניה הרברט ובדרמת האפרטהייד "עונת יובש לבנה" בתור סוזן אשתו של המורה הדרום אפריקאי בן דו טויט (דונלד סאת'רלנד). ב-1980 השתתפה בסרטו של הרברט רוס "ניז'ינסקי".

הופעותיה הקומיות המוכרות היו בקומדיות "נזירות ממין זכר" בתפקיד הנזירה ליז ו"לאון והחזיר הכשר" בתור אמו היהודייה של לאון שרוצה לגדל את החזיר הכשר הראשון.

חיים אישיים
-----------

סוזמן הייתה נשואה לבמאי התיאטרון הבריטי טרוור נאן. בנם המשותף, ג'ושוע נאן הוא מרצה לפיזיקה באוניברסיטת באת'.

קישורים חיצוניים
----------------

* ג'נט סוזמן, במסד הנתונים הקולנועיים IMDb (באנגלית)
* ג'נט סוזמן, באתר AllMovie (באנגלית)
* ג'נט סוזמן, באתר Rotten Tomatoes (באנגלית)
* ג'נט סוזמן, במסד הנתונים הקולנועיים KinoPoisk (ברוסית)
* ג'נט סוזמן, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007457436705171
* BnF: cb139001999 (data)
* GND: 123915201
* ISNI: 0000 0000 6309 7947
* LCCN: n84018100
* MusicBrainz: f32ea23d-6b96-4fa3-a8da-4be95fea3736
* NKC: pna2012686899
* NTA: 123769027
* SNAC: w6903z1s
* SUDOC: 069143986
* VIAF: 38307258
* WorldCat: lccn-n84018100

 |
מעגל תשע הנקודות. תשע הנקודות מסומנות בכחול, הגבהים בירוק והמעגל באדום
בגאומטריה, **מעגל תשע הנקודות** (נקרא גם "**מעגל אוילר**" או "**מעגל פיירבך**") הוא מעגל העובר במשולש כלשהו דרך תשע הנקודות הבאות:

* אמצעי הצלעות
* עקבי הגבהים, כלומר הנקודות שבהן הגבהים נפגשים עם הצלעות
* אמצעי הקטעים המחברים בין קודקודי המשולש לנקודת מפגש הגבהים.

בשנת 1765 גילה לאונרד אוילר שתשע הנקודות הללו נמצאות על מעגל אחד. ב-1822 גילה קרל וילהלם פיירבך, שניתן להעביר מעגל דרך אמצעי הצלעות ועקבי הגבהים, והראה שהמעגל הזה משיק לארבעת המעגלים המשיקים למשולש. זמן קצר לאחר מכן גילה אולרי טרקם שהמעגל עובר גם דרך אמצעי הקטעים שבין הקודקודים למפגש הגבהים, והוכיח את קיומו של המעגל.

בחלק מהמשולשים מצטמצם מספר הנקודות, עקב התלכדותן של שתי נקודות לאחת: במשולש שווה-שוקיים ישנן שמונה נקודות (משום שבאחת הצלעות עקב הגובה מתלכד עם אמצע הצלע), במשולש שווה-צלעות - שש (משום שבכל הצלעות עקב הגובה מתלכד עם אמצע הצלע), במשולש ישר-זווית - חמש ובמשולש ישר-זווית ושווה-שוקיים ("משולש כסף") - ארבע.

במשולש שווה-צלעות, מעגל תשע הנקודות מתלכד עם המעגל החסום במשולש.

תכונות
------

* מעגל תשע הנקודות מתקבל מהומותטיה (Homothety) במקדם חצי של המעגל החוסם דרך מפגש הגבהים. מכאן נובע:
	+ המרכז של מעגל תשע הנקודות נמצא על ישר אוילר, באמצע הדרך בין מרכז המעגל החוסם ומפגש הגבהים.
	+ אורכו של רדיוס מעגל תשע הנקודות שווה לחצי מרדיוס המעגל החוסם את המשולש.
* המעגל משיק לארבעת המעגלים המשיקים למשולש (המעגל החסום ושלושת המעגלים המשיקים לצלעות מבחוץ).
* נקודת חיתוך קטעי האמצעים של מרובע ציקלי שייכת למעגל תשע הנקודות של משולש האלכסונים.

EFG משולש האלכסונים של המרובע ABCD, מתקיים — נקודת חיתוך קטעי האמצעים T שייכת למעגל תשע הנקודות של EFG.

קישורים חיצוניים
----------------

ויקישיתוף מדיה וקבצים בנושא **מעגל תשע הנקודות** בוויקישיתוף
* מעגל פויירבאך, באתר מחלקה להוראת המדעים, מכון ויצמן למדע
* מעגל תשע הנקודות, באתר MathWorld (באנגלית)
* נקודות חדשות על מעגל תשע הנקודות (באנגלית)

הערות שוליים
------------

1. ↑  דוד פרייברט, **חידושים בגיאומטריה אוקלידית - תיאוריה של מרובע קמור ומעגל היוצר נקודות פסקל על צלעותיו**, הוצאת אקדמון, 2021
2. ↑  David Fraivert, New points that belong to the nine-point circle, The Mathematical Gazette, 2019(באנגלית)
אין תמונה חופשיתאין תמונה חופשית
**נילי אושרוב** (נולדה ב-20 בדצמבר 1955, ברמת גן) היא תסריטאית, סופרת, משוררת, עורכת לשונית וסאטיריקנית ישראלית.

אודות
-----

אושרוב (נבנצל) נולדה במשפחה דתית-לאומית וגדלה ברמת גן. היא סיימה את לימודיה באוניברסיטה העברית בירושלים במתמטיקה וספרות אנגלית והיא בוגרת בית הספר לתסריטאות בתל אביב של עידית שחורי. לאחר השירות הצבאי החלה להתרחק מהדת ובסוף יצאה בשאלה.

אושרוב כתבה תסריטים לסדרות טלוויזיה ישראליות, ביניהן: מעורב ירושלמי, החצר והשיר שלנו. היא עורכת שותפה במוסף הסאטירי "אפעס". אושרוב מפרסמת במשך שנים מקאמות סאטיריות-פוליטיות. מקאמות אלו התפרסמו במשך ארבע שנים בפינה בתוכנית של שי ודרור ברדיו תל אביב ואחר כך בתוכנית שנקראה "המקאמות של נינה". נכון ל-2010 אושרוב מפרסמת את המקאמות באתר ynet. בשנת 2008 יצא ספרה "שיכון צדיקים" בהוצאת מודן, אשר עסק בילדותה בשיכון המפד"ל ברמת גן.
באפריל 2011 יצא לאור הספר "שמאלץ" שכתבה יחד עם השף שמיל הולנד. הספר עוסק במטבח היהודי המזרח אירופאי. בשנת 2013 ערך וביים השחקן והבמאי יוני אילת את הצגת תיאטרון יידישפיל "מונולוגים מהקישקע", על פי טקסטים שכתבה אושרוב בספר זה. ההצגה כוללת מונולוגים בעברית ושירים ביידיש. החל מינואר 2012 - 2016 הייתה משתתפת קבועה בתוכנית הרדיו "סדר יום" עם קרן נויבך ברשת ב' במסגרת הפינה הפוליטית של יום חמישי, עם יואב קרקובסקי ונדב פרי, והתייחסה לאירועים הפוליטיים בפן הקומי-סאטירי שלהם. בינואר 2016 החלה להגיש תוכנית זוגית ברשת ב' בשם "שניים אוחזים", בשיתוף עם עו"ד נדב העצני. התוכנית ירדה לאחר חצי שנה. ב-2017 החלה להגיש, בשיתוף עם העיתונאית טל שניידר, את הפוד-קאסט הפוליטי "הראשונות לזהות" ברשת הפוד-קאסטים "גיקונומי", שם המשיכה לפרסם מקאמה שבועית. בשנה זו התחילה להופיע בקפה ביאליק עם מופע המקאמות "חרזת לבד?" (בהשתתפות יוני אילת, גלעד שפירא ואביבה גר). ועם פרוץ הקורונה וסגירת הקפה, היא ממשיכה להופיע במופע אישי על במות אחרות ובבתים פרטיים. היא ממשיכה לפרסם מקאמות באופן סדיר בדף הפייסבוק שלה, ומשתתפת בקביעות במופעי פואטרי סלאם. היא הוציאה לאור ארבעה ספרי ילדים: "טיול עם רוצקי בעברית ופרוסקי" (ספר שבו מארחת העברית את הרוסית), "המנופף הקטן" (איירה: דפנה אוודיש גולן), "היום ההפוך של מיכה" ו"עוד כמה דקות". הספרים נמכרים בחנויות פרטיות. אושרוב מלווה כתיבת אוטוביוגרפיות וכותבת סיפורי חיים.

אושרוב נשואה לדוד אושרוב אותו הכירה באוניברסיטה ולזוג שלושה ילדים. אושרוב הוצבה במקום ה-79 ברשימת מרצ לקראת הבחירות לכנסת ה-19.

קישורים חיצוניים
----------------

* אתר האינטרנט הרשמי של נילי אושרוב
* נילי אושרוב, ב"לקסיקון הספרות העברית החדשה"
* רשימת הפרסומים של נילי אושרוב, בקטלוג הספרייה הלאומית
* שיכון הצדיקים של נילי(הקישור אינו פעיל), רותי קדוש, מגזין club 50
* סרטונים נילי אושרוב, במיזם "סופרים קוראים" של המרכז לספריות וספרות בישראל

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007302701105171
* LCCN: no2008184424
* VIAF: 41671679
* WorldCat: lccn-no2008184424

 |
**ג'רלדין הייקוויל** (באנגלית: **Geraldine Hakewill**; נולדה ב-13 ביולי 1987) היא שחקנית אוסטרלית. היא ידועה בשל גילום דמותה של צ'לסי בבאג' בסדרת הטלוויזיה האוסטרלית "מבוקשות".

ביוגרפיה
--------

הייקוויל נולדה בפריז. היא בוגרת האקדמיה לאמנויות הבמה של מערב אוסטרליה.

הייקוויל שיחקה את תפקיד בת' בסרט האוסטרלי משנת 2010 "Uninhabited" בבימויו של ביל בנט, ואת אלה במותחן האוסטרלי משנת 2011 "Wasted on the Young". היא גם הופיעה במספר הפקות עבור תיאטרון סידני ובתיאטרונים אוסטרליים נוספים. בשנת 2011, היא שיחקה את אנג'לה בהפקה של המחזה "Heaven" מאת קיט ברוקמן.

מאז 2016 מגלמת הייקוויל בסדרה "מבוקשות" את דמותה של צ'לסי בבאג', רואת חשבון צעירה שנקלעת יחד עם אישה נוספת ושונה ממנה, לולה באקלי (רבקה גיבני), לסדרת אירועים הקשורים לעולם הפשע המאורגן.

בשנת 2019 החלה לשחק את התפקיד הראשי של פרגרן פישר בסדרת הדרמה "*Ms Fisher's Modern Murder Mysteries*", המהווה ספין אוף לסדרה "*Miss Fisher's Murder Mysteries*" ששודרה בשנים 2012-2015.

בשנת 2021 כיכבה כאחת הדמויות הראשיות במיני-סדרת הדרמה "*Wakefield*" של רשת הטלוויזיה האוסטרלית ABC Television. הייקוויל גילמה את ד"ר קארינה וולס, הרופאה המובילה במחלקה פסיכיאטרית.

קישורים חיצוניים
----------------

* ג'רלדין הייקוויל, ברשת החברתית אינסטגרם
* ג'רלדין הייקוויל, במסד הנתונים הקולנועיים IMDb (באנגלית)
* ג'רלדין הייקוויל, באתר AllMovie (באנגלית)
* ג'רלדין הייקוויל, באתר Rotten Tomatoes (באנגלית)
* ג'רלדין הייקוויל, במסד הנתונים הקולנועיים KinoPoisk (ברוסית)
* ג'רלדין הייקוויל, באתר Discogs (באנגלית)

הערות שוליים
------------

1. ↑  "My, how she's grown". *Sydney Morning Herald*. 31 במרץ 2013. `{{cite web}}`:  (עזרה)
2. ↑  Mark Pigott (19 בנובמבר 2011). "HEAVEN Review". Sydney Arts Guide. `{{cite web}}`:  (עזרה)
3. ↑  David Dale (7 בפברואר 2016). "Wanted: Geraldine Hakewill gets behind the wheel of thriller with Rebecca Gibney". *Sydney Morning Herald*. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2020069560
* Trove: 1643091
* VIAF: 6925159248469104870007
* WorldCat: lccn-no2020069560

 |
**דונלד מוסט** (באנגלית:  **Donald Most**; נולד ב-8 באוגוסט 1953) הוא שחקן יהודי אמריקאי. התפרסם בעיקר בזכות תפקידו בקומדיית המצבים המצליחה "ימים מאושרים".

ביוגרפיה
--------

מוסט נולד וגדל בשכונת פלטבוש ברובע ברוקלין.
למד ב"אוניברסיטת ליהיי", אך נשר לאחר לפני השנה הראשונה שלו, כדי לנסוע לקליפורניה ולעסוק במשחק.
מוסט החל את דרכו בקומדיית המצבים המצליחה "ימים מאושרים" והתפרסם בה בתפקיד ראלף מאלף, חברו של ריצ'י קנינגהאם (רון הווארד) .
מוסט הופיע לצידו של רון הווארד גם בעיבוד הטלוויזיוני לספר "הרפתקאותיו של האקלברי פין" בתפקיד טום סוייר.
בנוסף שיחק בטלוויזיה גם בסדרות "Glee" ו"ספינת האהבה" ודיבב בסדרות האנימציה "מבוכים ודרקונים" ו"זאב צעיר".
בקולנוע התבלט בעיקר בסרטים "החיים בשידור חי" ו"באק הווארד הגדול".

למוסט שתי בנות מאשתו השחקנית מורגן הארט.

קישורים חיצוניים
----------------

ויקישיתוף מדיה וקבצים בנושא **דון מוסט** בוויקישיתוף

* דון מוסט, במסד הנתונים הקולנועיים IMDb (באנגלית)
* דון מוסט, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: e713bb0f-0372-46cd-ac0d-9dabe573249b
* SUDOC: 155552309
* VIAF: 196300875
* WorldCat: viaf-196300875

 |
**דיאן בייקר** (באנגלית: **Diane Carol Baker**‏; נולדה ב-25 בפברואר 1938) היא שחקנית קולנוע וטלוויזיה אמריקאית.

ביוגרפיה
--------

דיאן בייקר נולד בהוליווד, לוס אנג'לס. לאחר שסיימה בית ספר תיכון עברה בגיל 18 לניו יורק ולמדה משחק אצל צ'ארלס קונרד (אנ') ובלט אצל נינה פונרוף.

ב-1958 היא חתמה על חוזה לשבע שנים עם חברת פוקס המאה ה-20. הבמאי ג'ורג' סטיבנס הבחין בכישרונה וליהק אותה לסרטה הראשון "יומנה של אנה פרנק" בתפקיד מרגוט פרנק, אחותה של אנה. על תפקידה בסרט זה הייתה מועמדת לפרס גלובוס הזהב לשחקנית חדשה ומבטיחה ביותר.

ב-1958 הופיעה בסרט "הפרס" לצידו של פול ניומן ואדוארד ג'י רובינסון והייתה מועמדת לפרס גלובוס הזהב לשחקנית המשנה הטובה ביותר - סרט קולנוע.

ב-1963 הופיעה לצידו של הורסט בוכהולץ בסרט "תשע שעות לראמה" העוסק ברצח מהטמה גנדי.

ב-1965 שיחקה בתפקיד ראשי במותחן "מיראז'" לצידו של גרגורי פק.

ב-1966 הגיעה לישראל לצילומי הסרט "מורדי האור" ("Sands of Beersheba") בבימויו של אלכסנדר רמתי.

ב-1968 השתתפה בסרט האסונות "מזרחית ליאווה" לצידו של מקסימיליאן של.

היא השתתפה גם בסרטים ובסדרות טלוויזיה כמו "בוננזה", "קולומבו", "ספינת האהבה", "קוג'אק" ועוד.

היא גם הפיקה מספר סרטים ולימדה משחק באוניברסיטה בסן פרנסיסקו.

בייקר לא נישאה, היו לה יחסים עם וורן ביטי, פרנק לנגלה, מייקל לרנר וג'ון סקסון.

פילמוגרפיה חלקית
----------------

* יומנה של אנה פרנק (1959)
* כל חלומותי (1959)
* מסע לבטן האדמה (1959)
* תשע שעות לראמה (1963)
* הפרס (1963)
* מארני (1964)
* מעיל משוגעים (1964)
* מיראז' (1965)
* מזרחית ליאווה (1968)
* הסוס בעל פרסת הזהב (1968)
* שתיקת הכבשים (1991)
* *The Joy Luck Club* ‏(1993)

קישורים חיצוניים
----------------

ויקישיתוף מדיה וקבצים בנושא **דיאן בייקר** בוויקישיתוף

* דיאן בייקר, במסד הנתונים הקולנועיים IMDb (באנגלית)
* דיאן בייקר, באתר "אידיבי", מאגר הידע העברי לקולנוע ישראלי ועולמי
* דיאן בייקר, באתר AllMovie (באנגלית)
* דיאן בייקר, באתר Rotten Tomatoes (באנגלית)
* דיאן בייקר, במסד הנתונים הקולנועיים KinoPoisk (ברוסית)
* דיאן בייקר, באתר TCM
* דיאן בייקר, באתר הסרטים
* דיאן בייקר מגיעה לישראל, בארכיון סינמטק ירושלים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007345603805171
* BIBSYS: 4010893
* BnF: cb140074909 (data)
* GND: 140719121
* ISNI: 0000 0000 3519 8062
* LCCN: n95014808
* NLP: a0000002784020
* SNAC: w6t589wd
* SUDOC: 060311193
* VIAF: 22339170
* WorldCat: lccn-n95014808

 |
פירוש נוסף ערך זה עוסק בשופט. אם התכוונתם לעורך דין ופרופסור למשפטים, ראו רון שפירא.

**רון שפירא** (נולד ב-1957) הוא נשיא בית המשפט המחוזי בחיפה.

ביוגרפיה
--------

רון שפירא נולד וגדל בקבוצת דגניה א'. למד בתיכון בית ירח. בשנים 1975–1979 שירת בצה"ל.

בשנת 1987 סיים לימודי משפטים באוניברסיטה העברית בירושלים. התמחה בבית המשפט העליון אצל השופטת מרים בן-פורת ובמשרד עורכי דין, ובשנת 1988 הוסמך כעורך דין ועבד כעורך דין. בשלב מסוים עזב את דגניה. בשנת 1991 סיים בהצטיינות תואר שני במשפטים באוניברסיטה העברית בירושלים.

בספטמבר 1994 מונה לשופט של בית משפט השלום בטבריה. באוקטובר 1998 מונה לסגן נשיא בתי משפט השלום במחוז צפון. בספטמבר 2000 מונה לכהן בפועל כשופט בית המשפט המחוזי בחיפה. בספטמבר 2001 מונה כרשם בית המשפט המחוזי לעניינים מינהליים. ביוני 2003 מונה לשופט בבית המשפט המחוזי בחיפה. בפברואר 2014 מונה לסגן נשיא בית המשפט המחוזי חיפה. באפריל 2017 קיבל תואר דוקטור מאוניברסיטת חיפה, על עבודה שכותרתה "ראיות מנהליות לביצוע עבירה פלילית - הצורך בהליך מנהלי הוגן". ב-30 באוקטובר 2017 מונה לנשיא בית המשפט המחוזי בחיפה.

הוא מלמד בפקולטה למשפטים ובבית הספר למדע המדינה של אוניברסיטת חיפה ובמכללה לביטחון לאומי.

בפברואר 2022 דווח בישראל היום כי שפירא הורה לשלוח חומרים פוליטיים של ארגון בצלם על אלימות חיילי צה"ל והמתנחלים לכלל השופטים במחוז חיפה, לכאורה בניגוד לנהלים האוסרים על לשכה לשלוח לשופטים חומרים מטעם ארגונים פוליטיים. הרשות השופטת הבהירה כי המעטפות שנשלחו מ"בצלם" היו ממוענות שמית לשופטים.

ספריו
-----

* רון שפירא **מאכיפה פלילית לאכיפה מינהלית – ראיות מינהליות לביצוע עבירה פלילית** (הוצאת נבו, 2019).

קישורים חיצוניים
----------------

ויקישיתוף מדיה וקבצים בנושא **רון שפירא** בוויקישיתוף
* רון שפירא, באתר הרשות השופטת
* רון שפירא, דף שער בספרייה הלאומית

הערות שוליים
------------

1. ↑  מינוי נשיא, ילקוט הפרסומים 7618, התשע"ח, 30 באוקטובר 2017, עמ' 1270
2. ↑  נשיא ביהמ"ש המחוזי שלח לשופטים חומר של "בצלם", באתר ערוץ 7
3. ↑  יאיר אלטמן, נשיא ביהמ"ש המחוזי שלח לשופטים חומר של "בצלם", באתר ישראל היום, 2 בפברואר 2022

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012289375605171
* ISNI: 0000 0001 1567 2107
* SUDOC: 068886926
* VIAF: 37143065
* WorldCat (עם VIAF): 37143065

 |
**אינס פלומבו** (בספרדית: **Inés Palombo**; נולדה ב-15 ביולי 1985; רוסריו, ארגנטינה) היא שחקנית, דוגמנית ומאמנת אונטולוגיה ארגנטינאית.

ביוגרפיה
--------

פלומבו החלה את קריירת המשחק ב-2003, בעונה השנייה של הטלנובלה הארגנטינאית של המפיקה והיוצרת כריס מורנה, "המורדים", לצידם של בנחמין רוחאס, פליפה קולומבו, לואיסנה לופילטו וקמילה בורדונבה.

ב-2005, פלומבו נטלה חלק בטלנובלה הארגנטינאית "מדיה פלאטה".

ב-2007 פלומבו נטלה חלק בתפקיד הראשי בסדרה הארגנטינאית "רומיאו וחולייטה", לצידם של אליאס וינולס, ברנדה גנדיני, פרנסיסקו באס ובנחמין אמדאו.

פלומבו גילמה מספר תפקידי אורח במספר טלנובלות ארגנטינאיות, וביניהן "פלוריסיינטה", "La niñera", בגרסה הארגנטינאית של "נשואים פלוס", "נשים רוצחות", "Jake & Blake", "אמיצים", "יורשי הנקמה" ו"Babylon".

ב-2006 פלומבו נטלה חלק בטלנובלה הארגנטינאית "Sos mi vida", לצידם של פקונדו ארנה ונטליה אוריירו.

בין 2008–2009 פלומבו נטלה חלק בטלנובלה הארגנטינאית "Atracción x4", לצידם של אליאס וינולס, לואיסנה לופילטו וקמילה בורדונבה.

ב-2012 פלומבו נטלה חלק במיני-סדרה הארגנטינאית "30 días juntos", לצידם של ניקולס פאולס, פרנסיסקו באס ואאוחניה סוארס.

בין השנים 2012–2013, פלומבו נטלה חלק בטלנובלה הארגנטינאית "Mi amor, mi amor", לצדם של חואן מנואל חיל נבארו, ברנדה גנדיני וחסמין סטוארט.

חיים אישיים
-----------

מ-2020, פלומבו נמצאת במערכת יחסים עם ניקולס אוגרטה.

ב-10 בינואר 2022 נולד בנם של בני הזוג, פליפה אוגרטה.

קישורים חיצוניים
----------------

* אינס פלומבו, ברשת החברתית אינסטגרם
* אינס פלומבו, במסד הנתונים הקולנועיים IMDb (באנגלית)
* אינס פלומבו, במסד הנתונים הקולנועיים KinoPoisk (ברוסית)
**דייוויד אוהרה** (באנגלית: **David O'Hara**; נולד ב-9 ביולי 1965), הוא שחקן קולנוע סקוטי.
השתתף בתפקידים משניים בסרטים "לב אמיץ", "השתולים" ו"מבוקש".

ביוגרפיה
--------

אוהרה נולד בגלאזגו, בנם של מרטה ופטריק אוהרה.
למד "בבית ספר לנאום ולדרמה" ולא סיים את לימודיו בשל חוסר מימון.
שיחק ב-1995 בדרמה התקופתית "לב אמיץ" בתור סטיבן מנהיג לוחמי המחתרת באירלנד שהופך במהלך הסרט לחברו ושומר ראשו של המנהיג הסקוטי האגדי ויליאם וולאס (מל גיבסון).
מגדיר את עצמו בתור "האיש המבוקש ביותר על האי שלי".

שיחק בשתי ההפקות האיריות : "בזכות האם" שם גילם את האסיר הפוליטי פרנק היגינס אשר משתתף בשביתת הרעב הגדולה ב-1981 ב"כלא מאזה" שבצפון אירלנד ו"השדכן" בתור הברמן חסר העקרונות שון.
ב-1996 שיחק את אחד התפקידים הראשיים בדרמת הפשע הטלוויזיונית הבריטית "החשוד העיקרי 5".
ב-1997 שיחק את בילי סייקס האלים בעיבוד הטלוויזיוני של טוני ביל לרומן המפורסם "אוליבר טוויסט" ובתפקיד קטן במותחן הפשע ההוליוודי שובר הקופות "יריב אינטימי".
ב-1999 גילם בהפקה התנכית הבריטית "ישו" את יוחנן המטביל.

בשנת 2000 שיחק בעונה הראשונה של דרמת המשטרה "המחוז" בתור בלש משטרת ניו יורק דני מק'רגור.
ב-2001 שיחק בקומדיית הפשע של ג'ון פאברו "מסודרים" בתור הפושע הסקוטי המכונה "הוולשי".
ב-2002 הופיע בדרמת הפעולה "סטאנדר" בדמותו של אלן הייל חבר בכנופייתו של השוטר הדרום אפריקאי המושחת ושודד הבנקים אנדרה סטאנדר.

ב-2004 השתתף בדרמה ההיסטורית "מלון רואנדה" בתור דייוויד הכתב הסקוטי המגיע כדי לסקר את רצח העם ברואנדה, אל דייוויד מתלווה אחת הצלם הצבאי האמריקאי ג'ק דאגליש (חואקין פיניקס).
ב-2006 התפרסם במותחן הפשע של מרטין סקורסזה "השתולים" בו גילם את פיצי חייל בכיר במאפיה האירית של פרנק קוסטלו (ג'ק ניקולסון), בנוסף גילם את המלך האירי דונקאהד בעיבוד הקולנועי לאגדה "טריסטן ואיזולדה" בהפקתם של טוני ורידלי סקוט.

ב-2008 הופיע בסרט הפעולה המצליח "מבוקש" בתור המתנקש מר אקס המאמין שהוא אביו של גיבור העלילה וסלי אלן גיבסון (ג'יימס מקאבוי).
שיחק גם במותחן הבדיוני הפוסט-אפוקליפטי "יום הדין" בתור מייקל קאריס בעל הדעות הפשיסטיות.
ב-2010 שיחק בעונה הרביעית של הסדרה "שושלת טיודור" בתפקיד האריסטוקרט האנגלי הנרי הווארד, התפרסם בסרט האחרון בסדרת סרטי הארי פוטר "הארי פוטר ואוצרות המוות" בתור אלברט רנקורן לו הארי פוטר (דניאל רדקליף) מתחזה כדי להיכנס אל מנזר הקסם.

פילמוגרפיה נבחרת
----------------

* לב אמיץ (1995)
* בזכות האם (1996)
* אוליבר טוויסט (1997)
* השדכן (1997)
* יריב אינטימי (1997)
* מסודרים (2001)
* סטאנדר (2003)
* מלון רואנדה (2004)
* השתולים (2006)
* טריסטן ואיזולדה (2006)
* מבוקש (2008)
* יום הדין (2008)
* ג'ק אמר (2008)
* דארפור (2009)
* הילד (2010)
* הארי פוטר ואוצרות המוות (2010)
* קאובויים וחייזרים (2011)
* גולף בממלכה (2011)
* שוד תחת מצור (2012)
* השפעה (2014)
* *The Messenger*‏ (2015)
* הפרופסור והמשוגע (2019)

### טלוויזיה

* *Jesus* ‏(1999) - סרט טלוויזיה של CBS
* המחוז (אנ') (2000–2001)

קישורים חיצוניים
----------------

* דייוויד אוהרה, במסד הנתונים הקולנועיים IMDb (באנגלית)
* דייוויד אוהרה, באתר AllMovie (באנגלית)
* דייוויד אוהרה, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007452295605171
* BnF: cb142120222 (data)
* GND: 1241855234
* ISNI: 0000 0000 0882 0434
* LCCN: no2005046783
* NKC: xx0231901
* WorldCat (עם LCCN): no2005-046783

 |
**אלי בן דוד** (נולד ב-9 בדצמבר 1976) הוא שחקן, קומיקאי, במאי ותסריטאי ישראלי. מוכר בעיקר בזכות דמותו "שוקו", בתוכניות "החיים על פי שוקו", "בובה של לילה" ו"בובה של מדינה".

ביוגרפיה
--------

בשנת 2001 סיים בן דוד לימודי משחק בבית הספר למשחק ניסן נתיב. בין השנים 2001–2004 שיחק בתיאטרון החאן בירושלים במגוון הצגות ובהן: "נדל"ן", "חיל פרשים אנו", "מילה של אהבה", "מלחמה על הבית", "בגידה". בין השנים 2001–2008 כתב והעלה מופע בידור בשם "עמי ואלי", יחד עם הקומיקאי ושותפו ללימודים בניסן נתיב עמי אנידג'ר, שהופיע על במות הבידור ובשנת 2004 בפינה קבועה בתוכנית "ערב אדיר" של אדיר מילר בערוץ 2. במסגרת תוכניתו של אדיר מילר, גילם בן דוד את מגלה הכישרונות והאמרגן שרגא אבנרי, ופועל זר בשם טופאי. כמו כן, הגיש פינה קבועה בתוכניתו של אלי יצפאן בכבלים. בשנת 2001 יצאו הסרטים "בוצ'אצ'י" ו"פורים" ובשנת 2002 יצא הסרט "דיפלומטים" - שלושתם בהשתתפותו. בשנת 2008 הופיע בתפקיד ראשי יחד עם עמי אנידג'ר ומלי לוי בהצגה "פרימיירה" שהועלתה במסגרת פסטיבל התיאטרון הקצר של צוותא. בשנת 2010 יצר וכיכב כ"שוקו" בסדרה הקומית "החיים על פי שוקו" ששודרה בערוץ הספורט.

החל משנת 2011 פועל כיוצר, עורך, הכותב הראשי והמנחה, בדמותו של "שוקו", בתוכנית הבידור והסאטירה "בובה של לילה" המשודרת בערוץ הספורט. באותה שנה קיבל כמה תפקידי אורח בסדרה עם סגולה של שלישיית מה קשור. לאחר מכן יצר וערך גם את הסאטירה הפוליטית "בובה של מדינה" שנבנתה על אותו פורמט. החל מ-2015 בן דוד הוא גם היוצר, העורך, הבמאי ואחד הכותבים של תוכנית ספורט סאטירית נוספת, "אנחנו במפה", בערוץ HOT3.

ב-2017 שיחק בסרטו של צחי גראד, "הבן-דוד".

בן דוד כתב וערך את הסדרה הנספח שמשודרת החל מדצמבר 2019 בערוץ HOT3 הסדרה מגוללת את סיפור חייו ואשתו בשנים האחרונות מהמעבר לפריז ועד היום.

חיים אישיים
-----------

נשוי לאלינור אגם בן-דוד, נספחת ישראל בשגרירות בפריז. הם מתגוררים בצרפת.

קישורים חיצוניים
----------------

* אלי בן דוד באתר יואב גרוס לייצוג אומנים.
* יפעת יעקובסון, הכוכבים של מילר, כתבה באתר ynet.
* רן בוקר, "יצפאן לא מבין בכדורגל, אנחנו מלמדים אותו", באתר ynet, 13 בפברואר 2014
* אבנר שביט‏, "אם היינו טובים בכדורגל כמו בטלוויזיה, היינו עולים למונדיאל", באתר וואלה!‏, 23 בפברואר 2017
* ניר וולף, הבאבא בובה: אלי בן דוד עושה מהספורט קרקס טלוויזיוני, באתר ישראל היום, 17 בפברואר 2022

* אלי בן דוד, במיזם "אישים" לתיעוד היצירה הישראלית

* אלי בן דוד, במסד הנתונים הקולנועיים IMDb (באנגלית)

הערות שוליים
------------

1. ↑  ניר וולף, הבאבא בובה: אלי בן דוד עושה מהספורט קרקס טלוויזיוני, באתר ישראל היום, 17 בפברואר 2022